section_heading: Vladavina
paragraph_text: Prema zapisu u Bečkoj ilustriranoj kronici iz 14. stoljeća, kralj Krešimir III. je zaručio svoju kćer nepoznata imena, za Emerika († 1031.), mlađeg sina prvog ugarskog kralja Stjepana I. (1000. – 1038.), ali čini se da nije došlo do realizacije vjenčanja. No, ugarski kralj je u ime zaruka potvrdio hrvatskom kralju Krešimiru pravo na srednjovjekovnu Slavoniju.